עוצר נשימה

עוצר נשימה (באנגלית: Heartstopper) היא סדרת נעורים בריטית להט"בית שפותחה עבור נטפליקס, המבוססת על סדרת הרומנים הגרפיים באותו השם מאת אליס אוזמן. הסדרה, שנכתבה על ידי אוזמן עצמה, מספרת בעיקר את סיפורו של צ'ארלי ספרינג, תלמיד כיתה י' הומוסקסואל שמתאהב בחברו לספסל הלימודים הגדול ממנו, ניק נלסון. הסדרה גם חוקרת את חייהם של חוג חבריהם המשותף: טאו, אל, טארה, דארסי ואייזק.

זכויות העיבוד הטלוויזיוניות של סדרת הרומנים נרכשו על ידי חברת "See-Saw Films" בשנת 2019, ואילו זכויות ההפצה נרכשו על ידי נטפליקס בשנת 2021. יורוס לין נשכר למלאכת בימוי הסדרה, וצילומיה התרחשו מאפריל עד יוני 2021. הסגנונות הקולנועיים ופלטות הצבעים של הסדרה תוכננו מראש על מנת להעניק לה אלגנטיות אטמוספירית, שהועצמה על ידי שימוש בהנפשה מסורתית שנלקחה ישירות מהרומנים.

הסדרה עלתה לשידור ב-22 באפריל 2022; ועם עלייתה לשירות זכתה לשבחי הביקורות, במיוחד על הטון והקצב שלה, כמו גם על השימוש בייצוג קהילת הלהט"ב. הסדרה זכתה לפופולריות מיידית, כשקפצה לרשימת 10 הסדרות הבריטיות המובילות בנטפליקס תוך יומיים בלבד, ועוררה מחדש את הפופולריות של הרומנים הגרפיים ושל השירים בה נעשו שימוש במהלכה.

ב-20 במאי 2022, נמסר כי הסדרה חודשה לשתי עונות נוספות.

סקירה

עונה 1 (2022)

עונה 2 (2023)

עונה 3 (2024)

צוות השחקנים והדמויות

דמויות ראשיות 
 ג'ו לוק – צ'ארלס "צ'ארלי" ספרינג, תלמיד כיתה י' והומוסקסואל מוצהר שלאחרונה יצא מהארון.
 קיט קונור – ניקולס "ניק" נלסון, תלמיד כיתה י"א ושחקן רוגבי פופולרי המתיישב ליד צ'ארלי בכיתה.
 ויליאם גאו – טאו זו, חברו הטוב ביותר והמגונן של צ'ארלי.
 יסמין פיני – אל ארג'נט, חברתם של צ'ארלי, טאו ואייזק שעברה לבית הספר "היגס" לבנות לאחר שיצאה כטרנסג'נדרית.
 קורינה בראון – טארה ג'ונס, תלמידה בבית הספר "היגס" לבנות שהופכת לחברתה הטובה ביותר של אל.
 קיזי אדג'ל – דארסי אולסון, בת זוגה של טארה וחברתה של אל.
 טובי דונובן – אייזק הנדרסון, חברם הביבליופיל והא-מיני של צ'ארלי, טאו ואל.
 ג'ני וולסר – ויקטוריה "טורי" ספרינג, אחותו הגדולה של צ'ארלי.
 סבסטיאן קרופט – בנג'מין "בן" הופ (עונות 1–2), בן זוגו הראשון והרעיל של צ'ארלי, המסתיר את חוסר ביטחונו לגבי מיניותו.
 קורמק הייד-קורין – הארי גרין, בריון הומופוב בקבוצת הרוגבי.
 ריאה נורווד – אימוג'ן היני, אחת מחבריו של ניק שמתאהבת בו בעונה הראשונה.
 פיסאיו אקינאדה – ניית'ן אג'אי, המורה לאומנות שמייעץ תכופות לצ'ארלי.
 צ'טנה פנדיה – המאמנת סינג, המורה לספורט ומאמנת קבוצת הרוגבי של בית הספר "טרוהם" לבנים.
 אוליביה קולמן – שרה נלסון, אמם של ניק ודייוויד.
 ג'ק בארטון – דייוויד נלסון (עונה 2), אחיו הגדול של ניק.
 ליילה חאן – סהר זאהיד (עונה 2), תלמידה חדשה וביסקסואלית בבית הספר "היגס" לבנות שמתיידדת עם אל, טארה ודארסי.
 נימה טלגני – יוסף פארוק (עונה 2), מורה קשוח למבחנים בו מר אג'אי מתאהב.
 בראדלי רישס – ג'יימס מקיואן (עונה 2; אורח בעונה 1), תלמיד בבית הספר "טרוהם" לבנים שמתאהב באייזק.

דמויות משניות 
 ארלוויין אושונרמי – אוטיס סמית', שחקן בקבוצת הרוגבי.
 אוון אוונל – כריסטיאן מק'ברייד, שחקן בקבוצת הרוגבי.
 אשווין ויסוואנת – סאי ורמה, שחקן בקבוצת הרוגבי.
 ג'ורג'ינה ריץ' – ג'יין ספרינג, אמם של צ'ארלי וטורי.
 ג'וזף בלדרמה – חוליו ספרינג, אביהם של צ'ארלי וטורי.
 מומו יאונג – יאן זו, אמו של טאו.
 אלן טורקינגטון – מר לאנג, מורה להיסטוריה.
 סטיבן פריי – המנהל בארנס (קול), מנהל בית הספר "טרוהם" לבנים.
 בל פריסטלי – נעמי ראסל (עונה 2), תלמידה טרנסג'נדרית בבית הספר לאמנות המתיידדת עם אל.
 אש סלף – פליקס (עונה 2), תלמיד בבית הספר לאמנות המתיידד עם אל.
 טיבו דה מונטלמברט – סטפן נלסון (עונה 2), אביהם של ניק ודייוויד וגרושה של שרה הגר בצרפת.
 רייצ'ל סטירלינג – אמנדה אולסון (עונה 2), אמה ההומופובית והמתעללת של דארסי.

הפקה

פיתוח
ביולי 2019, נמסר כי חברת ההפקות "See-Saw Films" רכשה את זכויות העיבוד הטלוויזיוני של "עוצר נשימה", סדרת רומניה הגרפיים של אליס אוזמן. ב-20 בינואר 2021, נמסר כי נטפליקס הזמינה עונה ראשונה בת 8 פרקים, וכי על כתיבתם תהיה אמונה אוזמן עצמה ועל הבימוי וההפקה בפועל יהיה אמון יורוס לין.

ליהוק
דניאל אדוארדס-גיא שימש כמנהל הליהוק. בינואר ופברואר 2021, הוכרז על אודישנים פתוחים עבור חמש מהדמויות הראשיות וכן לשלוש דמויות משניות. אוסמן הסבירה כי דמותו של אלד לאסט לא תופיע בעיבוד הטלוויזיוני למרות תפקידו ברומנים הגרפיים, מכיוון שחשה שהעיבוד הטלוויזיוני יגרע מקשת העלילתית שלו בעיבוד פוטנציאלי לספר "Radio Silence". לאחר שעל פי הדיווחים יותר מ-10,000 אנשים נבחנו באודישנים, אוסמן הכריזה לראשונה על סבב הליהוק הראשון באפריל 2021, כשנמסר כי קיט קונור וג'ו לוק לוהקו לדמויותיהם של ניק נלסון וצ'ארלי ספרינג, בהתאמה. מספר ימים לאחר מכן, נמסר על ליהוקם של יסמין פיני, סבסטיאן קרופט, ויליאם גאו, קורינה בראון, קיזי אדג'ל, קורמק הייד-קורין, ריאה נורווד וטובי דונובן. במאי 2021, נמסר על ליהוקה של ג'ני וולסר.

צילומים
צילומי העונה הראשונה החלו באפריל 2021, והסתיימו ביוני 2021.

שיווק
תמונות ראשונות מתוך הסדרה פורסמו ב-1 במרץ 2022. ב-16 במרץ 2022, הופץ הקדימון הראשון.

ב־24 באפריל 2023, הוכרז כי העונה השנייה תעלה לשירות של "נטפליקס" ב-3 באוגוסט 2023.

פרסים ומועמדויות

קישורים חיצוניים

הערות שוליים

סדרות טלוויזיה בריטיות שעלו לשידור בשנות ה-2020
סדרות דרמה בריטיות
סדרות נעורים בריטיות
סדרות טלוויזיה שמבוססות על קומיקס
תוכניות להט"ב בריטיות
נטפליקס: תוכניות וסדרות
יצירות זוכות פרס התקשורת של הליגה ההומו-לסבית נגד השמצה